open-index/open-wikipedia-markdown huggingface dataset:
Bandyliigakausi 2023–2024

**Jääpallon Suomen mestaruus kaudella 2023–2024** ratkaistiin yhdeksällä joukkueella. Suomen-mestaruudesta pelattiin 114. kertaa. Bandyliigan järjestää Suomen Jääpalloliitto.

Lappeenrannan Veiterä voitti Suomen-mestaruuden. Porin Narukerä oli hallitseva Suomen-mestari.

## Taustaa
Kaudelle 2023–2024 sarjajärjestelmää muutettiin niin, että aiemmin yksinkertaisena pelattu ylempi loppusarja päätettiin muuttaa kaksinkertaisena pelattavaksi.

### Valmentajavaihdokset
* Aleksi Vihtilä siirtyi Narukerän päävalmentajaksi.
* Joonas Ylä-Outinen siirtyi Veiterän päävalmentajaksi.

### Tärkeimmät pelaajasiirrot
* Iisakki Kaivola siirtyi Allsvenskanin Åby/Tjuredasta Akillekseen.
* Jimi Heinonen siirtyi Elitserienin Edsbyns IF:ästä WP-35:een.
* Joona Rajala siirtyi Narukerästä Elitserienin IFK Motalaan.
* Markus Kumpuoja siirtyi Elitserienin Frillesås BK:sta Botniaan.
* Rasmus Kettunen siirtyi Kamppareista Akillekseen.
* Rudolf Sadakov siirtyi Akilleksesta Superliigan SKA-Uralski-Trubnikiin.

## Joukkueet

## Runkosarja
Runkosarja alkoi 17. marraskuuta ja päättyi 4. helmikuuta.

### Ylempi loppusarja
Ylemmässä loppusarjassa pelaavat runkosarjan neljä parasta joukkuetta. Loppusarjan kaksi parasta joukkuetta etenevät suoraan välieriin.

### Alempi loppusarja
Alemmassa loppusarjassa pelasivat runkosarjassa sijoille 5–9 sijoittuneet joukkueet. Loppusarjassa jaetaan lähtöpisteet runkosarjan sijoitusten perusteella (5. 2 p ja 6. 1 p). Runkosarjan kaikki pisteet ja maalit nollataan. Alemman loppusarjan kaksi parasta joukkuetta etenivät puolivälieriin.

## Puolivälierät
Puolivälierät pelattiin paras kolmesta -periaatteella.

## Välierät
Välierät pelattiin paras viidestä -periaatteella.

## Pronssiottelu
Ottelua ei pelattu.

## Loppuottelu

## Palkitut
Kuukauden pelaajat:
* Marraskuu: Tuukka Ässämäki, JPS
* Joulukuu: Aleksi Seppänen, Veiterä
* Tammikuu: Eelis Laitinen, HIFK
* Helmikuu: Iisakki Kaivola, Akilles
* Maaliskuu: Tomi Hauska, Veiterä

All Stars -kentällinen
* **Maalivahti**: Joonas Kankkunen, Veiterä 
* **Puolustajat**: Eero Paavola, Narukerä, Raoul Karlqvist, Akilles, Nikke Tuhkanen, JPS ja Ere Verhelä, Veiterä
* **Keskikenttä**: Aku Ojanen, HIFK, Tomi Hauska, Veiterä, Markus Kumpuoja, Botnia ja Aleksi Seppänen, Veiterä
* **Hyökkääjät**: Tuukka Ässämäki, JPS ja Rasmus Kettunen, Akilles

Muut palkitut:
*Vuoden pelaaja: Tomi Hauska, Veiterä
*Vuoden puolustaja: Ere Verhelä, Veiterä
*Vuoden maalivahti: Joonas Kankkunen, Veiterä
*Pudotuspelien paras pelaaja: Tomi Hauska, Veiterä
*Vuoden valmentaja: Joonas Ylä-Outinen, Veiterä
*Vuoden tulokas: Paavo Simpura, Veiterä
*Vuoden päätuomari: Antti Malaska
*Vuoden linjatuomari: Harri Pietiläinen

## Televisiointi
Yle TV2 televisioi loppuottelun. Ottelun selosti Simo Leinonen.

## Lähteet
Edmund Sjöberg

**Klas Edmund Sjöberg** (28. helmikuuta 1917 Turku – 15. toukokuuta 1971) oli suomalainen jääkiekkoilija. Sarjatasolla Sjöberg edusti helsinkiläisiä HSK:ta ja Kiffeniä. Jääkiekkoa Sjöberg pelasi niin hyökkääjänä kuin puolustajana. 

Sjöberg aloitti uransa HSK:ssa vuonna 1931. Syksystä 1935 hän edusti KIF:ää yli sotavuosien aina kevääseen 1945. Sen jälkeen hän pelasi vielä kevääseen 1949 asti HSK:ssa. Maajoukkueessa hän pelasi 14 maaottelua, joista osan vuoden 1939 MM-kisoissa Sveitsissä. Aktiiviaikanaan hän harrasti myös jalkapalloa. Sjöberg on haudattu Espooseen Kappelin hautausmaalle.

## Saavutukset

*4 SM-kultaa (1934, 1939, 1941 ja 1943)
*2 SM-hopeaa 1936 ja 1937
*3 SM-pronssia 1935, 1938 ja 1945
*14 maaottelua
*Jääkiekkoliiton hopeinen ansiomerkki #2

## Lähteet
Peyrat-le-Château

**Peyrat-le-Château** on kunta keskisessä Ranskassa Haute-Viennen departementissa Uuden-Akvitanian alueella. Se sijaitsee Maulde-joen varrella, noin 49 kilometriä Limogesin kaupungista itään.

Keskiajalla kaupunki oli linnoitettu, ja se tunnettiin nimellä Peyrat-le-Fort. Kaupunki ja linna tuhoutuivat vuonna 1184 kun Englannin kuningas Henrik II:n ja hänen poikansa Henrik Nuoremman välisen sodan jälkeen aseelliset joukot valtasivat Peyratetin ja tuhosivat ympäröivää aluetta. Kaupunki kirkkoineen sytytettiin tuleen ja suuri osa paikallisesta perinnöstä tuhoutui. Lisäksi linnoitus purettiin. Rakennukset rakennettiin uudelleen 1400-luvulla. Tuolloin rakennetun linnan viidestä tornista on jäljellä yksi: *La Tour Carrée*. Se oli samalla yksi kaupungin sisäänkäyntiporteista. Linnassa toimii nykyään Ranskan vastarintaliikemuseo *Musée de la Résistance de Peyrat-le-Château*. Kunnan alueella on osa 1940- ja 1950-lukujen vaihteessa rakennettua Lac de Vassivièren tekojärveä.  

## Tunnettuja kuntalaisia
*Gilles Lalay (1962-1992), enduropyöräilijä ja Pariisi-Dakar-rallin voittaja vuonna 1989.

## Lähteet

## Aiheesta muualla
Tapionraitti

**Tapionraitti** () on noin 1,5 kilometrin pituinen itä-länsisuuntainen jalankulku- ja pyörätie Espoon Tapiolassa. Se ulottuu Kehä I:n varresta Otaniemen rajalta Länsikorkeen alueelle. Tapionraitti kulkee Tapiontorin ja Heikintorin kauppakeskusten kautta, viimeksi mainitun läpi katettuna rakennuksen sisäisenä käytävänä. Sen varrella ovat myös Tapiolan kirkko, Tapiola Garden -hotelli ja Tapiolan keskustorni.

Tapionraitti on suurimmaksi osaksi päällystetty neliömäisillä betonilaatoilla, itäisin osuus osittain myös asfaltilla.

## Eri osuudet

Tapionraitin itäisin osa Kehä I:ltä Menninkäisentielle kulkee Tapiolantien vierellä kapean viheralueen tai paikoitellen vain reunakivien erottamana. Sitä voitaisiinkin pitää vain Tapiolantiehen liittyvänä jalkakäytävänä ja pyörätienä, joskin sillä on eri nimi. 

Menninkäisentien risteyksessä Tapionraitti erkanee etelään kaareutuvasta Tapiolantiestä kokonaan ja jatkuu viivasuorana länsilounaaseen Køgenpuiston reunaa pitkin Tapionaukiolle saakka. Tällä osuudella Tapionraitin varressa sijaitsevat Tapiolan kirkko ja hotelli Tapiola Garden. Viimeksi mainitun toisella puolella on Tapiolan keskusallas.

Tapionaukion länsireunassa Tapionraitin varrella on Tapiolan keskustorni. Tapionraitti jatkuu edelleen Tapiontori-nimisen matalahkon liikerakennuksen pihan läpi, sen länsipäässä rakennukseen jätettynä kulkuaukkona, Sampotorille. Sampotorin länsipuolella Tapionraitti kulkee katettuna ja lämmitettynä Heikintorin liikerakennuksen läpi. Vuonna 1968 valmistunutta Heikintoria ja sen läpi kulkevaa Tapionraitin osuutta nimitettiin aikoinaan "ikuisen kesän ostoskaduksi", mutta nykyisin se on jäänyt alueen uudempien liikerakennusten varjoon ja suuri osa sen liiketiloista on tyhjillään.

Heikintorin länsipuolella Tapionraitti jatkuu edelleen Pohjantien yli Länsikorkeen alueelle, jossa se päättyy Tornitaso-nimiselle kadulle lähellä Oravannahkatoria. Tämän osuuden varrella on pääasiassa rivitaloja, mutta mäen päällä kadun länsipäässä korkeita kerrostaloja.

## Historia
Tapionraitti jalankulkuakselina kuului jo Aarne Ervin vuonna 1954 laatimaan Tapiolan keskustan suunnitelmaan. Sitä on pidetty Suomessa ainutlaatuisena esimerkkinä modernin arkkitehtuurin kävelykeskustaihanteesta. 

Tapionraittia on päätetty kehittää Tapiolan historiaa symbolisoivana kulttuurisia elämyksiä tuottavana puutarhakaupungin itä-länsisuuntaisena akselina. Se muodostaa pienimuotoisten kaupallisten ja muiden palvelujen vyöhykkeen nykyisen, metroaseman ympärille muodostuneen liikekeskuksen ja Kulttuuriaukion ympäristön väliin.



## Lähteet
Beaumont-du-Lac

**Beaumont-du-Lac** on kunta keskisessä Ranskassa Haute-Viennen departementissa Uuden-Akvitanian alueella. Se sijaitsee Maulde-joen varrella, noin 54 kilometriä Limogesin kaupungista itään.

Kunnan nähtävyyksiä on linna Château de Vassivière. Linnassa on useita arkkitehtonisia tyylejä eri aikakausilta. Viimeisimmät muutostyöt on tehty 1800-luvun lopulla ja 1930-luvulla. Linna on ollut Vassivièren suvun omistuksessa. Vuonna 1948 aloitettiin Maulde-joen patoaminen vesivoiman saamiseksi. Tuolloin suuri osa Vassivièren omistamista maista jäi Lac de Vassivièren tekojärven alle. Linna jäi järven keskelle muodostuneeseen Île de Vassivièren saareen. Suku piti saaren ja linnan omistuksessaan vuoteen 1977 saakka. 

## Lähteet

## Aiheesta muualla
Louis Paul Boon

**Louis Paul Boon** (15. maaliskuuta 1912 Aalst, Belgia – 10. toukokuuta 1979 Erembodegem) oli belgialainen kirjailija. Hän kirjoitti romaaneita, jotka käsittelevät muun muuassa pornografiaa, esseitä, kolumneja, kritiikkiä sekä radionäytelmiä. Näiden lisäksi Boon toteutti uraa vielä runoilijana, toimittajana, taidemaalarina ja kuvanveistäjänä. Hänen kirjoistaan kymmenen on käännetty ranskaksi, englanniksi, saksaksi, tanskaksi, norjaksi, ruotsiksi, italiaksi, portugaliksi, katalaaniksi, puolaksi, venäjäksi ja unkariksi.

Boonin romaanin *Verscheurd Jeugdportret* ("*Muotokuva murskatusta nuoresta*", 1975) kertoo Boonin nuorena kokemista vakavista muistoista toisen maailmansodan aikana. Hän alkoi opisekella kuvataidetta Aalstin kuvataideakatemiassa 16-vuotiaana.

Boon avioitui Jeanneke De Wolfin kanssa vuonna 1936 ja he saivat pojan vuonna 1939.

## Lähteet

## Aiheesta muualla
Tova

**Tova** on naisen etunimi. Skandinaviassa se tunnetaan tanskalaisen Tove-nimen ruotsalaisena rinnakkaismuotona. Tova on myös juutalainen nimi, jonka hepreankielinen merkitys on ’hyvä’.

Pohjoismainen Tova-nimi on syntynyt lyhentymällä Tor-alkuisista naisennimistä, samoin kuin nimi Tora. Tova on ollut käytössä jo viikinkiaikana, sillä se esiintyy vanhoissa riimukivissä. Nimi otettiin uudelleen käyttöön vuonna 1912, ja siitä tuli Ruotsissa melko yleinen etunimi 1980- ja 1990-luvuilla.

Digi- ja väestötietoviraston mukaan Suomessa on syyskuuhun 2023 mennessä tilastoitu noin 80–90 Tova-nimistä naista.

## Nimipäivät
Helsingin yliopiston elokuussa 2023 tekemän päätöksen mukaisesti Tova-nimi lisättiin suomenruotsalaiseen nimipäiväkalenteriin vuonna 2025. Nimipäivä on  12.&nbsp;joulukuuta.

Vuosina 1986–1992 Tovalla oli Ruotsin almanakassa nimipäivä 2.&nbsp;marraskuuta.

## Tunnettuja Tova-nimisiä
* Tova Berlinski (1915–2022), israelilainen taidemaalari
* Tova Friedman (s. 1938), amerikanjuutalainen kirjailija ja holokaustiselviytyjä

## Lähteet
Varuskuntakirkko

**Varuskuntakirkko** on Suomessa varuskunnan yhteyteen ja tarpeisiin rakennettu kirkko. Ainoat varuskuntakirkkoina yhä toimivat rakennukset ovat Riihimäen varuskuntakirkko ja Merikappeli Upinniemessä.

Riihimäen varuskuntakirkon omistaa Suomen valtio, mutta esineistöstä pitää huolta ja eniten tilaisuuksia siellä pitää Riihimäen seurakunta. Itsenäisyyden aikana on rakennettu ainoastaan Merikappeli (1965) ja Savon sotilaskappeli Mikkelissä, joka ei kuitenkaan homeongelmien takia ole käytössä. Muut, jo käytöstä poistuneet, varuskuntakirkot rakennettiin Venäjän vallan aikana.

## Varuskuntakirkot
* Hämeenlinnan venäläinen varuskuntakirkko
* Lappeenrannan kirkko, suunniteltu alun perin varuskuntakirkoksi mutta ei ehtinyt valmistua ennen kuin Venäjän valta päättyi Suomessa
* Lappeenrannan ortodoksinen kirkko, alun perin varuskuntakirkko
* Merikappeli
* Pirkkalan varuskuntakirkko
* Pyhän Ristin kirkko (Kouvola)
* Riihimäen varuskuntakirkko
* Savon sotilaskappeli
* Suomenlinnan kirkko
* Tuusulan venäläinen varuskuntakirkko
* Viipurin vanha tuomiokirkko

## Lähteet
Alex Merisuo

**Matti Aleksanteri (Alex) Merisuo** (7. syyskuuta 1883 Ilmajoki – 8. syyskuuta 1928 Tampere) oli suomalainen Tampereella vaikuttanut polkupyörä- ja urheiluliikkeen omistaja ja näyttelijä.

Merisuo muutti jo nuorena Ilmajoelta Vaasaan ja palveli siellä eri polkupyörä- ja urheiluliikkeissä. Hän muutti 1890-luvun lopulla Tampereelle ja oli työssä pitkään ensin K. E. Merilän polkupyöräliikkeessä ja sitten Oy Aatran Konekaupassa. Merisuo perusti vuonna 1916 oman polkupyörä- ja urheiluliikkeen yhdessä johtaja Heikki Jokisen kanssa. Heidän Hämeenkatu 4:ssä sijainnut liikkeensä *Hämeen Urheilu-Keskus Oy* (aikaisemmin *Alex Merisuo & Kumpp. Oy*) nousi Tampereen merkittävimmäksi alan liikkeeksi. Merisuo toimi liikkeessä teknillisenä johtajana, joskin viimeisinä vuosina sairaus rajoitti hänen osallistumistaan liikkeen johtoon.

Merisuo toimi nuorempana näyttelijänä Tampereen Työväen Teatterissa ja hän kuului myös Voimistelu- ja urheiluseura Pyrintöön. Merisuo kuoli 45-vuotiaana syyskuussa 1928 Tampereella.

## Lähteet

## Aiheesta muualla
* Alex Merisuo & Kumpp. Oy:n digitoituja pienpainatteita Kansalliskirjastossa

* Hämeen Urheilukeskuksen digitoituja pienpainatteita Kansalliskirjastossa
Royère-de-Vassivière

**Royère-de-Vassivière** (oksitaaniksi: *Roièra*) on kunta keskisessä Ranskassa Creusen departementissa Uuden-Akvitanian alueella. Se sijaitsee Maulde- ja Taurion-jokien varrella, noin 46 kilometriä Guéret'n kaupungista etelään.

Kunnan alueella on kaksi tekojärveä. Maulde-jokeen padottu Lac de Vassivière sekä Taurion-jokeen padottu Lac de Lavaud-Gelade.

Goottilainen Saint-Germainin kirkko on peräisin 1200-luvun lopulta. Kuisti ja sen yläpuolella oleva kellotorni on rakennettu 1400-luvulla. 

## Lähteet

## Aiheesta muualla
Lotta Hamari

**Anna Lotta Hamari** (o.s. **Kauhanen**, s. 1985) on suomalainen kansanedustaja. Hän pääsi eduskuntavaaleissa 2023 varasijalle 2&nbsp;675 äänellä Pirkanmaan vaalipiiristä. Koulutukseltaan Hamari on terveystieteiden tohtori ja hän on työskennellyt aiemmin fysioterapeuttina sekä Hoitotyön tutkimussäätiön tutkijana. Hamarilla on kaksi lasta. Hamari nousi eduskuntaan Sanna Marinin saadessa eron.

Hamari on pelannut koripalloa SM-tasolla. Hän voitti BC Nokiassa SM-kultaa kaudella 2004–2005.

## Näkemykset
### Arvot
Hamari sijoittuu vaalikonevastausten perusteella keskusta-vasemmistoon.  *[[Helsingin Sanomat|Helsingin Sanomien]]* vaalikoneen käyttämällä GAL–TAN-jakaumalla Hamarin näkemykset ovat kallellaan liberaalivihreyteen (GAL). HS:n vaalikoneeseen Hamarin antamissa näkemyksissä korostuu voimakkaimmin vasemmistolaiset mielipiteet.

## Lähteet
Ceahlăun kansallispuisto

**Ceahlăun kansallispuisto** () on kansallispuisto Romanian pohjoisosan Neamțin piirikunnassa, Itä-Karpaateilla. Kansallispuiston keskeisintä antia on 1907 metrin korkeuteen kohoava, Romanian Ólympos-vuoreksi kutsuttu Ceahlaun massiivi ympäristöineen, kasvi- ja eläinlajistoineen. Kansallispuistossa vierailu on maksullista.

Suojelualue perustettiin vuonna 1955, ja kansallispuisto vuonna 2000. Kansallispuiston pinta-alasta eri lähteet antavat hyvin erilaisia arvoja: 77,425 tai 1280,4426 neliökilometriä. Varsinaista kansallispuistoa ympäröi Nature 2000:n lintudirektiivin mukainen suojelualue.

## Lähteet

## Aiheesta muualla

*Ceahlău National Park  (outdooractive.com)
*Webcam / Ceahlău Massif  (outdooractive.com)
Lac de Vassivière

**Lac de Vassivière** on tekojärvi Ranskassa Uuden-Akvitanian alueella. Se on yksi Ranskan suurimmista tekojärvistä.

Järvi ulottuu neljän kunnan alueelle, jotka ovat Creusen departementissa Faux-la-Montagnen ja Royère-de-Vassivièren kunnat sekä Haute-Vienne departementissa Beaumont-du-Lacin ja Peyrat-le-Châteaun kunnat.

## Historia
Ranskassa alkoi 1940-luvun lopulla voimakkaan talouskasvun kausi, joka tunnetaan nimellä Trente Glorieuses. Tuolloin Ranskan sähköenergiantarpeet kasvoivat. Sitä varten Ranskaan rakennettiin voimalaitoksia, joista yksi oli Viennen sivujoen Maulden patoaminen ja vesivoimalan rakentaminen. Mauldejoen vesi ei yksin riittänyt tarvittavaan vesimäärään, vaan tekojärveen ohjailtiin useiden viereisten jokien vettä kanavien avulla.

Pato on 32,9 metriä korkea. Vuoden 1949 lopussa pato suljettiin ja tekojärvi täytyi vedellä. Tekojärvessä on 106 miljoonan kuutiometrin vesivaranto. Vuonna 1952 vesivoimala otettiin käyttöön. Sen keskimääräinen vuotuinen sähköntuotanto vastaa 40 000 asukkaan kaupungin vuosikulutusta. Järvellä on myös tärkeä vapaa-ajanviettopaikka. 

## Lähteet

## Aiheesta muualla
Guts (Olivia Rodrigon albumi)

**Guts** on yhdysvaltalaisen laulaja-lauluntekijä Olivia Rodrigon toinen albumi, joka julkaistiin 8. syyskuuta 2023. Albumin julkaisi levy-yhtiö Geffen Records. Albumi nousi listaykköseksi muun muassa Yhdysvalloissa, Isossa-Britanniassa ja Australiassa. Suomessa albumi nousi listasijalle 3.

Albumin ensimmäinen single ”Vampire” julkaistiin kesäkuussa 2023 ja nousi Yhdysvalloissa singlelistan kärkeen. 

Albumi sai useita Grammy-ehdokkuuksia. Se oli ehdolla muun muassa vuoden albumin Grammy-palkinnon ja parhaan pop-albumin palkinnon voittajaksi. ”Vampire” oli ehdolla muun muassa vuoden lauluksi ja vuoden levytykseksi.

## Tuotanto
Albumin tuottajana toimii Dan Nigro, jonka kanssa Rodrigo teki yhteistyötä jo ensimmäisellä albumillaan *[[Sour (albumi)|Sour]]*. Useimmat kappaleet ovat Rodrigon ja Nigron kirjoittamia. Rodrigo teki albumia ollessaan 19-vuotias. Kappaleet levytettiin Los Angelesissa ja New Yorkissa. 

## Julkaisu ja singlet
Albumin ensimmäinen single ”Vampire” ilmestyi ennen albumia 30. kesäkuuta 2023. ”Vampire” nousi listaykköseksi muun muassa Yhdysvalloissa. Albumin toinen single ”Bad Idea Right?” julkaistiin 11. elokuuta. Kolmas single on kappale ”Get Him Back!”

Albumi julkaistiin suoratoistopalveluissa, vinyylinä ja CD:nä 8. syyskuuta 2023. Standardipainoksen lisäksi siitä julkaistiin vinyylillä neljä erilaista deluxe-painosta, jossa on kussakin oma bonuskappale. 

Bonuskappaleet julkaistiin lisäksi marraskuussa vinyyli-EP:nä. EP *Guts: The Secret Tracks* oli osa pieniä levykauppoja tukevaa Record Store Day -kampanjaa.

Rodrigo julkaisi suoratoistopalveluissa albumin deluxe-version *Guts (Spilled)* 22. helmikuuta 2024. Uusi versio sisältää kaikki vinyyleillä olleet bonuskappaleet sekä uuden kappaleen ”So American”. Bonuskappaleesta ”Obsessed” tuli samalla albumin neljäs single.

## Kappaleet

## Arvostelut
* Helsingin Sanomat: 
* Soundi: 

## Lähteet
Kivikasvot (Kivikasvojen musiikkimaailma)

**Kivikasvot (Kivikasvojen musiikkimaailma)** on Kivikasvojen toinen studioalbumi vuodelta 1974. Levy sisältää vain neljä kappaletta, mutta jokainen kappale on yli 5 minuuttia kestävä sikermä jonkin tietyn maan lauluista.

Albumi julkaistiin Rondo-levymerkillä vinyylilevynä ja C-kasettina. 

## Kappaleet

Kaikki kappaleet sovittanut Pentti Lasanen.

### A-puoli
# 
## Tie
## Saavuthan jälleen Roomaan
## Poika varjoiselta kujalta
## Tango D'amore	
## Kaunis pesijätär	
## Anna	
## Vain sulle laulan Näin	
## La più bella del mondo	
## Romantica	
## Come prima	
## Illalla, illalla	
## Lazzarella
## Pienen pieni serenadi	
## Nel blu di pinto di blu
## Carina	
## Miksi puhelin ei soi	
## Renatta	
## Oli kuu, oli ilta	
## Piove
# 
## Seison sateessa	
## Luonasi oli aina niin ihanaa
## Lemmen seitsemäs taivas on meidän	
## Ich bin von Kopf bis Fuss auf Liebe eingestellt	
## Suutelen kättänne, madame	
## Me kahvilassa istuttihin	
## Tango Notturno	
## Kaksi sydäntä valssin tahdissa	
## In München steht ein Hofbräuhaus	
## Kuka jaksaa maksaa	
## Ich hab' noch einen Koffer in Berlin	
## Lili Marleen	
## St. Paulin lyhtyjen alla	
## Vill ni se en stjärna	
## Kuinka vislaat Johanna?	
## Mitä teet polvellas, rakas Hans	
## Ich hab' das Fräulein Helen baden sehen	
## Ich brauche keine millionen	
## Ich hab' mein Herz in Heidelberg verloren

### B-puoli
# 
## Mambo jambo	
## La Cumparsita
## Yksin	
## Plegaria	
## Caminito	
## Vihreät silmät	
## Cubanacan	
## Rumba Tambah	
## Ave Maria no morro	
## Besame mucho
## Capri	
## Maria from Bahia	
## My friend Elisabeth	
## Brazil	
## El cumbanchero	
## Say si si	
## South American way
# 
## Kohtalokas samba	
## Tamara tanssii	
## Kaunis valhe	
## Carmen Conchita	
## Lola pieni	
## Vaimoke	
## Romantiikkaa ruusutarhassa	
## Vetoketju	
## Jimmy banjoaan hän soittaa	
## Pot pot potkut sain	
## Metsäpirtti	
## Koskaan en koskaan	
## Sulle kauneimmat lauluni laulan	
## Nuoruuden sävel	
## Seitsemän tuntia onnehen
## Lemmen liekki leimahtaa	
## Pot pot potkut sain

## Kokoonpano
* Pentti Lasanen - orkesterin johto

### [[Kivikasvot]]
* Ilkka Hemming
* Georg Dolivo
* Ismo Sajakorpi
* Fredi

### Tuotanto
* Ronnie Kranck - äänitys (Finnlevyn studiot)
* Lasse Takamäki - layout
* Seppo Saves - valokuva
* Paavo Einiö - tuotanto (Oy Finndisc Ab)

## Lähteet
Sulfosalisyylihappo

**Sulfosalisyylihappo** (C7H6SO6) eli **5-sulfosalisyylihappo** on aromaattisiin karboksyyli- ja sulfonihappoihin kuuluva orgaaninen yhdiste. Yhdistettä voidaan käyttää analyyttisen kemian reagenssina ja muiden yhdisteiden valmistukseen.

## Ominaisuudet, valmistus ja käyttö
Huoneenlämpötilassa sulfosalisyylihappo on valkoista tai kellertävää kiteistä ainetta. Yhdisteestä tunnetaan useita kidevedellisiä dihydraatteja. Aine liukenee erittäin hyvin veteen ja poolisiin orgaanisiin liuottimiin, esimerkiksi alkoholeihin. Hieman niukemmin se liukenee myös dietyylieetteriin. Sulfosalisyylihappo muodostaa kelaatteja useiden metalli-ionien kanssa. Sulfosalisyylihapon rakenteessa on kolme hapanta protonia, joiden pKa-arvot ovat -0,62, 2,67 ja 11,67.

Sulfosalisyylihappoa valmistetaan salisyylihapon ja väkevän rikkihapon tai rikkitrioksidin reaktiolla. Toinen tapa on salisyylihapon ja sulfuryylikloridin reaktiotuotteen hydrolyysi.

Sulfosalisyylihappoa käytetään väriaineiden, pinta-aktiivisten aineiden ja katalyyttien valmistuksen lähtöaineena. Sitä käytetään reagenssina esimerkiksi raudan ja titaanin spektrofotometrisissä määrityksissä. Sulfosalisyylihappo saostaa proteiineja ja sitä käytetään sen takia virtsanäytteiden proteiinimäärityksissä.

## Lähteet
Rantatörmä

**Rantatörmä** on rantamuodostuma, joka on syntynyt rantavoimien vaikutuksesta. Se on jyrkkään kallioon syntynyt halkeama, joka syntyy, kun aallokko kuluttaa ensin kallion alaosaa ja myöhemmin kallion yläosa romahtaa. Rantatörmien synnyttyä, tällaisen kallion romahtamisen jälkeen veteen pudonneesta kiviaineksesta syntyy hiekkasärkkiä ja jyrkänpartaita Rantatörmiä on syntynyt muun muassa viimeisen jääkauden lopussa. Eräs rantatörmä on Kallasten rantatörmä Virosssa, joka on muodostunut devonikaudella.

## Lähteet
Thunderbirds (animaatiosarja)

**Thunderbirds** (*Thunderbirds Are Go*) on 2010-luvulla tehty tietokoneanimoitu televisiosarja. Se on uusi versio 1960-luvun nukkeanimaatiosarjasta Myrskylinnut. Sarjan tuottivat ITV Studios ja Pukeko Pictures. Suomessa sitä on näyttänyt C More Juniori 5. toukokuuta 2016 lähtien.

## Äänirooleissa
### Suomeksi

Suomalainen tuotanto SDI Media.
Gentioux-Pigerolles

**Gentioux-Pigerolles** (oksitaaniksi: *Genciòus e Pijairòu*) on kunta keskisessä Ranskassa Creusen departementissa Uuden-Akvitanian alueella. Se sijaitsee noin 29 kilometriä Aubussonin kaupungista lounaaseen.

Kylän keskustaan pystytettiin pormestarin johdolla vuonna 1920 ensimmäisessä maailmansodassa kaatuneiden muistomerkki. Muistomerkissä on 58 nuoren sodassa kuolleen miehen nimi. Poikkeavan muistomerkistä tekee pronssinen orpolapsi, jolla on lippalakki toisessa kädessä, ja nostaa nyrkkiään kirjoitusta kohti, jossa lukee "kirottu olkoon sota". Yleensä vastaavissa muistomerkeissä on kirjoitus "kuoli Ranskan puolesta". Muistomerkki oli siviili- ja sotilasviranomaisten boikotoima, eikä sitä vihitty koskaan käyttöön, eikä sitä saanut käyttää virallisissa seremonioissa. Vasta vuonna 1985 Creusen prefekti teki muistomerkille ensimmäisen virallisen vierailun. Vuoden 1990 alussa se rekisteröitiin muistopaikaksi. Pasifistit kokoontumaan joka vuosi 11. marraskuuta tämän muistomerkin ympärille vastustamaan sotia.

Romaaninen Saint-Martialin kirkko on rakennettu 1100-luvulla. Englantilaiset polttivat ja ryöstivät kirkon 1300-luvulla, mutta se rakennettiin uudelleen vuonna 1425. 

## Lähteet

## Aiheesta muualla
Marokon maanjäristys 2023

**[[Marokko|Marokon]] maanjäristys 2023** tapahtui 9. syyskuuta 2023 myöhään illalla paikallista aikaa ja oli voimakkuudeltaan 6,8 magnitudia. Maanjäristyksessä on kuollut melkein 2&nbsp;900 ihmistä ja loukkaantunut yli 2&nbsp;500. Loukkaantuneista noin 1 400 oli 10. syyskuuta kriittisessä tilassa.

## Geologia
Järistys oli Yhdysvaltain geologian tutkimuskeskuksen mukaan 6,8 momenttimagnitudia ja se tapahtui 26,0 kilometrin syvyydessä. Järityksen keskus sijaitsi noin 75 kilometriä lounaaseen Marrakechin kaupungista, Korkea-Atlaksen vuoristossa.

Korkea-Atlaksen vuoristossa on paljon erilaisia itä-länsi- ja koillis-lounas-suuntaisia kulku- ja työntösiirroksia. Alueella tapahtuu siksi maanjärsityksiä, mutta syyskuun 2023 järityksen kokoluokan tapahtumat ovat kuitenkin harvinaisia. Vuoden 1900 jälkeen 500 kilometrin säteellä on tapahtunut yhdeksän yli viiden momenttimagnitudin järistystä, mutta ei yhtään yli kuuden momenttimagnitudin.

Syyskuun 2023 maanjäristys tapahtui Afrikan laatalla noin 550 kilometriä etelään Euraasian laatan rajasta. Afrikan laatta kulkee alueella Euraasian laattaan verrattuna noin 3,6 millimetriä vuodessa länsilounaaseen.

## Vaikutukset
Marokon järistyksessä oli 11. syyskuussa ilmoitettujen tietojen mukaan kuollut 2&nbsp;497 ihmistä, mikä tekee järistyksestä Marokon tappavimman yli 60 vuoteen. Tässä vaiheessa pelastus- ja etsintätyöt olivat vielä kesken, joten kuolonuhrien määrän oletetaan kasvavan. Pahiten järistyksestä kärsi Al Haouzin provinssin alue, ja sen monet vaikeakulkuiset vuoristokylät. Esimerkiksi Tafeghaghten kylän 400 asukkaasta noin 90 arvelleen kuolleen. Kaikkian järistyksen arvioidaan vaikuttaneen noin 300 000 ihmisen elämään. Unicefin mukaan järistys on vaikuttanut alustavien tietojen mukaan ainakin 100 000 lapsen elämään.

Pahimmat vauriot aineellisestikin tapahtui vuoriston kylissä, joista osa on käytännössä kokonaan raunioituneina. Marrakechin medina on osa Unescon maailmanperintöluetteloa, ja siellä on Unescon mukaan vaurioitunut useita rakennuksia. Kaupunginmuurit vaurioituvat osittain, samoin kärsi Djemaa el-Fnan aukio. Kharbushin moskeijan minareetti puolestaan tuhoutui lähes täysin, ja myös Kutubiyyan moskeijan minareettiin tuli suuria halkeamia.

## Kansainvälinen apu
Useat maat ovat tarjonneet apuaan maanjäristyksestä kärsineelle Marokolle. Marokko on 12. syyskuuta mennessä ilmoittanut ottavansa apua vastaan Britanniasta, Espanjasta, Qatarista ja Arabiemiraateista. Myös muun muassa Ranska, Turkki ja Yhdysvallat ovat tarjonneet apuaan.

Monet kansainväliset avustusjärjestöt ovat kertoneet valmiudestaan auttaa sekä rahallisesti että muutoin. Esimerkiksi Suomen Punainen Risti (SPR) on ilmoittanut olevansa valmis lähettämään humanitaarista apua.

## Lähteet
Helikaasi

**Helikaasi** on entsyymi, jonka toiminta perustuu perinnöllisen informaation, kuten DNA:n tai RNA:n kaksikierteisyyden purkamiseen. Helikaaseja on useita, ja niitä esiintyy eukaryooteilla, bakteereilla, sekä viruksilla.  

Helikaasit voidaan jakaa DNA- ja RNA-helikaaseihin. RNA-helikaasit avaavat kaksikierteistä RNA:ta, kun taas DNA-helikaasit avaavat kaksikierteistä DNA:ta. Ihmisen genomi koodaa 95 helikaasia, joista noin 64 on RNA-helikaaseja ja 31 on DNA-helikaaseja.  

## Helikaasien toiminta soluissa
Helikaasit ovat solujen toiminnan kannalta välttämättömiä, sillä ne osallistuvat moneen solunsisäiseen aineenvaihduntaan, kuten DNA:n kahdentumiseen, rekombinaatioon, sekä transkriptioon ja translaatioon.

Ennen joko somaattisen solun tai sukusolun tumanjakautumista, solun S-vaiheessa tapahtuu DNA:n kahdentuminen. Tähän tapahtumaan tarvitaan eri entsyymeitä, erityisesti helikaaseja, sillä ne katkaisevat DNA-juosteiden väliset vetysidokset ATP-molekyylien avulla. DNA:han syntyy jännitteitä, joita topoisomeraasit poistavat. 

## Helikaasiin liittyviä sairauksia
Helikaaseja koodaa useampi eri geeni, ja näissä eri geeneissä tapahtuvat mutaatiot altistavat yksilön erilaisille perinnöllisille sairauksille. Mutaatiot helikaaseja koodaavissa geeneissä voivat johtaa virheellisesti laskostuviin helikaaseihin, jolloin niistä tulee joko haitallisia tai toimintakyvyttömiä. 

* Bloomin oireyhtymä on perinnöllinen sairaus, jonka aiheuttaa mutatoitunut BLM-geeni, joka sijaitsee ihmisen 15. kromosomissa. BLM-geeni koodaa RecQ ryhmään kuuluvaa helikaasia. Oireyhtymä periytyy autosomaalisesti resessiivisesti.

* Rothmund-Thomsonin oireyhtymä eli RTS on harvinainen perinnöllinen sairaus, jota aiheuttaa mutatoitunut DNA-helikaasia koodaava RECQL4-geeni.

## Katso myös
* DNA:n kahdentuminen
* DNA-polymeraasi
* Mutaatio
## Lähteet
Shane van Gisbergen

**Shane van Gisbergen** (s. 9. toukokuuta 1989 Auckland, Uusi-Seelanti) on uusiseelantilainen moottoriurheilija.

## Ura

Shane van Gisbergenin ura alkoi kartingista, jossa hän ajoi vuosina 1998-2004. Tämän jälkeen van Gisbergen siirtyi vuonna 2004 Uuden-Seelannin Formula First Championship -sarjaan, sijoittui ensimmäisenä vuonna sarjan kolmanneksi ja seuraavana vuonna hän voitti koko sarjan mestaruuden. Vuonna 2006-07 van Gisbergen ajoi Toyota Racing Series -sarjaa ja sijoittui sarjan toiseksi.

Vuodesta 2007 van Gisbergen on ajanut Australian Supercars Championship -sarjassa. Hän on voittanut sarjan mestaruuden vuosina 2016, 2021 ja 2022.

Lisäksi van Gisbergen on kilpaillut erilaisissa urheiluautosarjoissa Euroopan ja Amerikan puolella kuten Blancpain GT Series Endurance Cup ja United SportsCar Championship -sarjoissa. Vuonna 2015 van Gisbergen sijoittui Blancpain GT Series Endurance Cup -sarjassa neljänneksi ja vuonna 2016 hän voitti koko sarjan mestaruuden yhdessä Rob Bellin ja Côme Ledogarin kanssa.

Gisbergen on osallistunut eri kestävyyskisoihin kuten Bathurstin 12 tunnin ajoon, jonka hän voitti vuonna 2016. Lisäksi van Gisbergen on osallistunut urallaan Span 24 tunnin ajoon, Daytonan 24 tunnin ajoon ja Le Mansin 24 tunnin ajoon.

## Lähteet

## Aiheesta muualla
* Shane van Gisbergen Driverdb-sivustolla
Väinämö Lauttajärvi

**Väinämö Lauttajärvi** (19. heinäkuuta 1882 Orivesi – 12. syyskuuta 1938 Tampere) oli suomalainen Orivedellä vaikuttanut kansakoulunopettaja ja kotiseuturunoilija.

Lauttajärvi syntyi Oriveden Enokunnan Ylä-Lauttajärvellä. Hän aloitti opinnot Jyväskylän seminaarissa mutta joutui erimielisyyksien vuoksi siirtymään vuonna 1905 ruotsinkieliseen Uudenkaarlepyyn seminaariin, josta hän valmistui kansakoulunopettajaksi vuonna 1908.

Lauttajärvi oli aluksi vuosina 1908–1918 opettajana Loviisan kaupungin kansakoulussa ja hän oli siellä opettajana lisäksi Loviisan merikoulussa ja Loviisan ruotsalaisessa yhteiskoulussa. Lauttajärvi oli myös Loviisan kaupunginvaltuuston jäsenenä. Vuonna 1918 Lauttajärvi tuli Orivedelle Onnistaipaleen koulun opettajaksi. Vuonna 1920 hän siirtyi vuoden ajaksi Hirsilän kenkätehtaan palvelukseen. Kun harvaan asutulle Lauttajärven piirille oli vaikeuksia saada omaa koulua Lauttajärvi rakennutti koulun itse omistamansa Humisevan uudistilan yhteyteen. Koulu avattiin 1921 ja Lauttajärvi toimi siellä opettajana. Koskemattomaan korpeen perustettu Humisevan tila oli aluksi vain Lauttajärven kesäasuntona mutta hän alkoi sitten raivata tilalle peltoa ja rakensi omin käsin kiviaitoja raivaamistaan kivistä.

Lauttajärvi opiskeli kieliä ja harrasti kirjallisia töitä kirjoittaen juhlarunoja erilaisiin tilaisuuksiin. Hän kirjoitti muun muassa sanat Hämeen heimoliiton kesäjuhlilla Orivedellä heinäkuun lopulla 1931 esitettyyn juhlakantaattiin, jonka sävelsi sekakuorolle ja solisteille Juhani Pohjanmies. Lauttajärvi kuoli Tampereen yleisessä sairaalassa syyskuussa 1938 56-vuotiaana.

Väinämö Lauttajärven veljet Josua ja Apsa toimivat myös opettajina. Josua Järvinen, aikaisemmin Lauttajärvi oli lisäksi SDP:n kansanedustajana vuosina 1907–1911. 

## Lähteet
Laurent Mourguet

**Laurent Mourguet** (1769 Lyon – 1844 Vienne, Isère) oli ranskalainen nukkenäyttelijä ja Guignol-käsinuken keksijä.

Mourguet oli alun perin silkkityöläinen (*canut*), mutta kun hän oli 20-vuotias, iski silkkiteollisuuteen kriisi, ja Mourguetin oli pakko vaihtaa alaa. Hän ryhtyi kiertäväksi kaupustelijaksi, ja eräillä markkinoilla hän ystävystyi italialaisen nukkenäyttelijän kanssa, jota ryhtyi avustamaan. Myöhemmin Mourguet toimi hampaiden vetäjänä. Tässä työssä hän hyödynsi nukketeatterikokemustaan ja järjesti Polichinelle-nukketeatteriesityksiä asiakkaiden houkuttelemiseksi. Pian Mourguet jätti hampaiden vetämisen ja perusti oman nukketeatterinsa.

Mourguetin kumppanina toimi Père Thomas, sillä Polichinelle-esityksissä piti olla myös toinen nukke. Thomasin heikkous oli yletön viininjuonti, ja hän nukahti usein kesken esitysten. Thomas lieneekin ollut nukkehahmo Gnafronin esikuva. 
Laurent Mourguet loi sittemmin Ranskan tunnetuimman nukkehahmon, Guignolin. Guignol puhui lyonilaisella murteella ja oli pukeutunut työläisen asuun. Guignol oli hyväntuulinen, ystävällinen ja nokkela. Guignol-esitysten muita vakiohahmoja olivat Guignolin riidanhaluinen vaimo Madelon sekä Guignolin paras ystävä, juoppo Gnafron. 

Laurent Mourguet ei osannut lukea eikä kirjoittaa, joten kaikki näytelmät olivat improvisoituja. Niiden dialogi oli kiivastempoista ja täynnä osuvaa ajankohtaista satiiria. Esitysten viehätys perustuikin ennen kaikkea siihen, että ne olivat aina ajan hermolla.

Kesäisin Mourguet esiintyi julkisissa puistoissa sekä markkinoilla ja juhlissa. Talvella hän esiintyi Rue Saint-Paulilla sijaitsevan talonsa pohjakerroksessa. Hän esiintyi myös Ainay Portin kahviloissa. Hän otti myöhemmin lapsensa Étiennen ja Rose-Pierretten työskentelemään nukketeatteriinsa, ja nämä jatkoivat isänsä kuoleman jälkeen vuonna 1844 suosittuja Guignol-esityksiä.

## Lähteet
Eikelandsosen

**Eikelandsosen** on taajama Bjørnafjordenin kunnassa Vestlandin läänissä Norjassa. Sen pinta-ala on 0,8 neliökilometriä ja asukasluku 540 vuonna 2022.
## Lähteet

## Aiheesta muualla
Brynjulf Bull

**Brynjulf Friis Bull** (17. lokakuuta 1906 Kristiania – 19. toukokuuta 1993 Oslo) oli norjalainen juristi, työväenpuolueen poliitikko ja Oslon pormestari vuosina 1951–1956, 1959–1962 sekä 1963–1975. Hän on pisimpään Oslon pormestarina toiminut henkilö. Bullin aloitteesta kaupunki jaettiin kaupunginosiin, joilla on omat paikalliset valtuustonsa.

Keiser Haile-Selassie - L0040 614Fo30141608190021.jpg|Bull esittelemässä Oslon kaupungintaloa Etiopian keisari Haile Selassielle vuonna 1954.

## Lähteet

## Aiheesta muualla
Hackney Diamonds

**Hackney Diamonds** on The Rolling Stonesin 24. studioalbumi, joka julkaistiin 20. lokakuuta 2023. Se on yhtyeen ensimmäinen omaa tuotantoa sisältävä albumi sitten vuonna 2005 julkaistun *[[A Bigger Bang]]in*.

Albumilla vierailevat Lady Gaga, Paul McCartney, Stevie Wonder, Elton John ja yhtyeen entinen basisti Bill Wyman. Lisäksi yhtyeen vuonna 2021 kuollut alkuperäisrumpali Charlie Watts soittaa kappaleissa ”Live by the Sword” ja ”Mess It Up”.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Noise.fi: 
* Helsingin Sanomat: 
* Imperiumi: 7+/10
* Kulttuuritoimitus: 
* Soundi: 

## Lähteet
NLE Choppa

**Bryson Lashun Potts**,  taiteilijanimi **NLE Choppa**, aiemmin *YNR Choppa*, (s. 1. marraskuuta 2002 Memphis, Tennessee), on yhdysvaltalainen rap-artisti. Hän aloitti friistailaamisen lapsuudenkavereidensa kanssa 15-vuotiaana ja alkoi tehdä musiikkia tosissaan 16-vuotiaana. Julkisuuteen hän nousi vuonna 2019 julkaistuaan singlen ”Shotta Flow”, joka striimasi platinaa sekä debytoi ''Billboard'' Hot 100 -listalla.

NLE Choppa julkaisi ensialbuminsa nimeltä *[[Top Shotta]]* 7. elokuuta 2020. Albumi debytoi kymmenen ensimmäisen joukossa Yhdysvaltain ''Billboard'' 200 -listalla ja sisältää menestyssinglet ”Camelot” ja ”Walk Em Down”.

## Yksityiselämä
Elokuussa 2020 NLE Choppa avasi YouTube-kanavan nimeltä ”Awakened Choppa”, missä hän esittelee holistisempaa ja terveellisempää elämäntapaansa, johon lukeutuu muun muassa veganismi ja puutarhanhoito.

NLE Choppalla on kaksi lasta; tytär, Clover Brylie Potts (s. 2020) ja poika, Chozen Wone Da’Shun Potts (s. 2023).

## Diskografia
### Studioalbumit
* *[[Top Shotta]]* (2020)
* *[[Cottonwood 2]]* (2023)
### Mixtapet
* *No Love The Takeover* (2018)
* *Narco Choppa* (2019)
* *[[From Dark to Light]]* (2020)
* *[[Me vs. Me]]* (2022)
### EP:t
* *[[Cottonwood]]* (2019)

## Lähteet

## Aiheesta muualla

* NLE Choppan kanava YouTubessa
Rantavalli

**Rantavalli** on rantamuodostuma, joka on syntynyt aaltojen kulutettua rantaa aallokon irrottaman aineksen kerrostuttua rantaan. Rantavalleja syntyy erityisesti silloin, kun veden pinta laskee hitaasti pitkän aikaa. Rantavalli on järven tai meren rannan suuntainen. Rantavalleja on syntynyt esimerkiksi jääkauden jälkeen maan kohoamisen myötä esiin tulleille harjuille. Rantavalli on syntynyt paikkaan, missä rantavesi on matalaa. Hiekka-aines huuhtoutuu hieman ulapalle päin ja tämän toistuessa rantaviivan tuntumaan vähitellen syntyy rantavalli. Harjumaastossa olevista muinoin muodostuneista rantavalleista on nähtävissä, mihin suuntaan vesi on virrannut. Rantavallien yhteyteen muodostuu joskus hiekkadyynejä. Rantavalleja voi olla myös jäätikköjokien suistoihin muodostuneiden reunamuodostumien yhteydessä.

## Katso myös
* Rantatörmä
* Jyrkänparras

## Lähteet
Paula Joukanen

**Paula Susanna Joukanen** (s. 2001, Moskova) on suomalainen malli ja vuoden 2023 Miss Suomi -kilpailun voittaja. Hänen perintöprinsessoikseen valittiin Serina Suvila ja Maisa Alatalo.

El Salvadorin San Salvadorissa järjestetyssä vuoden 2023 Miss Universum -kilpailussa Joukanen ei yltänyt 20 parhaan joukkoon ja putosi kisasta. 

Joukanen on pelannut tennistä SM-tasolla, ja hänet on nimetty 15-vuotiaana 25 parhaan tennispelaajan joukkoon Euroopassa. Hän on voittanut 21-vuotiaiden Suomen mestaruuden, ja vuonna 2022 Joukanen ylsi Savitaipaleen 15 000 dollarin ammattilaisturnauksen pääsarjaan. Joukanen joutui lopettamaan kilpailu-uransa sairastuttuaan krooniseen selkäsairauteen. 

Joukanen asuu Espoossa, opiskelee oikeustiedettä ja työskentelee juristiharjoittelijana rakennuskonsulttiyrityksessä. 
Joukanen syntyi äitinsä tapaan Moskovassa ja on Suomen ja Venäjän kaksoiskansalainen. Hänen sukunsa on kotoisin Parkanosta. Hän on vanhempiensa ainoa yhteinen lapsi.

## Lähteet
Akropolis-ralli 1999

**Akropolis-ralli 1999** (viralliselta nimeltään *46. Acropolis Rally*) oli rallin maailmanmestaruussarjan kilpailu kaudella 1999. Kilpailu ajettiin 6. &ndash; 9. kesäkuuta 1999. Kilpailu oli kauden kahdeksas ja kilpailussa oli 21 erikoiskoetta.

Kilpailun keskuspaikkana oli Aggi Theodorin lomakohde länteen Ateenasta. Erikoiskokeiden yhteispituus oli  ja kilpailun kokonaispituus oli .

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Citroën C3 R5

**Citroën C3 R5** on Citroën Racingin kehittämä R5-luokan ralliauto. Auto korvasi Citroën DS3 R5 -auton. Auton testaus alkoi syyskuussa 2017 ja sen ensimmäinen WRC2-sarjan kilpailu oli Korsikan rallissa vuonna 2018. C3:n moottori on kehitetty Citroënillä ja uuteen malliin tuli uusi elektronikka sekä moottorinohjausjärjestelmä parantamaan anti-lag -järjestelmää. Autossa Sadevin vaihteisto.

Joulukuussa 2020 kerrottiin, että autosta tulee päivityspaketin myötä **C3 Rally2** Rally2-luokkaan. Autoon kerrottiin tulevan uusi ohjelmisto moottorinohjaukseen ja muita muutoksia.

## Lähteet

## Aiheesta muualla
* Tulokset eWRC-sivustolla
Antonio Fassina

**Antonio "Tony" Fassina** (s. 26. heinäkuuta 1945) on italialainen ralliautoilija. Hän osallistui viiteen rallin MM-sarjan kilpailuun, joista ensimmäinen oli Sanremon ralli 1976 ja viimeinen oli Sanremon ralli 1981. Hän voitti yhden MM-sarjan osakilpailun, joka oli Sanremon ralli 1979. Ensimmäinen palkintopallisijoitus oli Sanremon rallissa 1977, jossa hän saavutti myös ensimmäisen erikoiskoevoittonsa MM-tasolla. Hän voitti rallin EM-sarjan mestaruuden vuonna 1982 ja hän on moninkertainen Italian mestari.

## Lähteet
Korsikan ralli 1978

**Korsikan ralli 1978** (viralliselta nimeltään *22. Tour de Corse - Rallye de France*) oli rallin maailmanmestaruussarjan kilpailu kaudella 1978. Kilpailu järjestettiin 4. &ndash; 5. marraskuuta 1978. Kilpailu oli kauden kymmenes ja erikoiskokeiden yhteispituus oli .

Kilpailuun lähti 116 autokuntaa, joista 37 pääsi maaliin. 

## Tulokset

## Lähteet
Argentiinan ralli 1999

**Argentiinan ralli 1999** (viralliselta nimeltään *19. Rally Argentina*) oli rallin maailmanmestaruussarjan kilpailu kaudella 1999. Kilpailu ajettiin 22. &ndash; 25. toukokuuta 1999. Kilpailu oli kauden seitsemäs ja kilpailussa oli 22 erikoiskoetta.

Juha Kankkunen voitti viimeisellä erikoiskokeella neljällä sekunnilla, jonka myötä hän voitti kilpailun kahden sekunnin erolla ennen tallikaveriaan Richard Burnsiä. Kilpailu oli Thomas Rådströmille ensimmäinen sitten loukattuaan jalkansa helmikuussa. Kilpailuun lähteneestä 72 autokunnasta 25 pääsi maaliin. Piero Liattin auton jäähdytin vaurioitui ja mekaanikot korjasivat auton, mutta se ei lähtenyt käyntiin ennen viimeistä erikoiskoetta ja hän joutui keskeyttämään.

## Tulokset

## Lähteet
Halvdan Sivertsen

**Halvdan Johannes Sivertsen** (s. 5. tammikuuta 1950 Tromssa) on norjalainen Bodøstä kotoisin oleva laulaja ja lauluntekijä. Hän on ollut 1970-luvulta lähtien yksi Norjan suosituimmista muusikoista. Esikoisalbuminsa *Halvdan 23 1/2 år* hän julkaisi vuonna 1973, ja läpimurto tuli kuusi vuotta myöhemmin "Kjærlighetsvisa"-kappaleella. Vuosina 1988–1994 hän esiintyi Gitarkameratene-kokoonpanossa Lillebjørn Nilsenin, Jan Eggumin ja Øystein Sunden kanssa. Sivertsen on voittanut useita Spellemannprisen-palkintoja ja vuonna 2021 hänelle myönnettiin Pyhän Olavin ritarikunnan komentajan arvo. Vuonna 2012 Sivertsen oli mukana *Hver gang vi møtes* -ohjelmassa, joka perustuu samaan formaattiin kuin *[[Vain elämää (televisiosarja)|Vain elämää]]*.

Sivertsen valittiin vuonna 1987 Bodøn kunnanvaltuustoon Sosialistisen vasemmistopuolueen listalta, mutta hän ei kertaakaan osallistunut kokouksiin. Vuonna 2011 hän arvosteli paikallista Høyre-puolueen poliitikkoa, joka oli vaalikampanjassaan käyttänyt Sivertsenin "Kjærlighetsvisa"-hittiä muunnelluin, oikeistolaista politiikkaa ylistävin sanoituksin.
## Lähteet

## Aiheesta muualla
Sivertsen

**Sivertsen** on seuraavien norjalaisten henkilöiden sukunimi:

* Geir Inge Sivertsen (s. 1965), poliitikko
* Halvdan Sivertsen (s. 1950), muusikko
* Helge Sivertsen (1913–1986), poliitikko
* Ida Maria, oik. Ida Maria Børli Sivertsen (s. 1984), muusikko
* Marianne Sivertsen Næss (s. 1974), poliitikko ja ministeri
* Seija Sivertsen (1955–2022), opettaja
* Sture Sivertsen (s. 1966), maastohiihtäjä.
Landegoden majakka

**Landegoden majakka** on Bodøn edustalla Norjassa sijaitseva majakka. Se perustettiin vuonna 1902, automatisoitiin 1989 ja jätettiin miehittämättömäksi 1993. Rakennukset suojeltiin vuonna 1999 ja niitä käytetään nykyisin seminaari- ja kurssikeskuksena. Majakka on nimetty viereisen saaren mukaan.
## Lähteet

## Aiheesta muualla
Suojuspuuhakkuu

**Suojuspuuhakkuu** on tapa, millä toteutetaan uudistettavassa metsässä uudistus- eli päätehakkuu. Toinen tapa toteuttaa päätehakkuu on siemenpuuhakkuu, kuten myös avohakkuu. Suojuspuuhakkuussa metsään jätetään siemenpuiksi tarvittavien puiden lisäksi puustoa suojaamaan uusia puiden taimia. Tämä päätehakkuun tapa sopii silloin, kun uudistusalalla taimikko on ehtinyt kasvaa hyvin ennen hakkuuta. Suojuspuuhakkuussa metsään jätetään vanhempia puita 300-500 hehtaarille. Taimikon kasvettua sopivan pitkäksi vanhemmat siemenpuut ja suojuspuut hakataan, jolloin on kyse ylispuuhakkuusta. Suojuspuuhakkuu sopii kuusivaltaiseen metsään, kun taas mäntyvaltaisiin metsiin sopii paremmin siemenpuuhakkuu. Suojuspuuhakkuu sopii alueille, jotka eivät ole suuressa vaarassa myrskyjen aiheuttamille tuhoille. Suojuspuuhakkuu ja siemenpuuhakkuu ovat väljennyshakkuita, joita voidaan tehdä avohakkuun sijaan silloin, kun taimikko ei ole vaarassa heinittyä tai vesakoitua liikaa. Näiden väljennyshakkuiden myötä on mahdollista siirtyä jatkuvaluontoiseen kasvatukseen. Uudistettava metsäala on syytä rajata, jotta myöhemmät metsänhoitotoimenpiteet voidaan tehdä helposti.

## Lähteet
Sähköttäjänsilta

**Sähköttäjänsilta** on jalankulun ja pyöräilyn silta Helsingissä Vallilan ja Itä-Pasilan rajalla. Silta alkaa eteläpäässään Aleksis Kiven kadulta, kulkee vilkkaan Teollisuuskadun yli ja johtaa Sähköttäjänpuistoon Itä-Pasilaan. Nykyinen Sähköttäjänsilta avattiin vuonna 2017. Sitä edelsi vanha Sähköttäjänsilta, joka purettiin kesällä 2015. Sähköttäjänsillan itäpuolella on samankaltainen Konepajansilta, joka johtaa Sähköttäjänpuistosta Konepajanpuistoon.

Sillan pituus on noin 77 metriä ja sen hyödyllinen leveys 4,5 metriä. Korkeus kaiteiden päältä ajoradalle on noin seitsemän metriä. Tyypiltään se on viisiaukkoinen teräsbetoninen jatkuva ulokepalkkisilta.

Sähköttäjänsillan kaiteet ovat umpibetoniset ja noin 35 senttimetriä leveät. *[[Helsingin Sanomat]]* uutisoi sillan valmistuttua, että tavallista leveämmät kaiteet ovat mahdollinen turvallisuusriski, sillä ne voivat kannustaa uhkarohkeita ihmisiä tasapainoilemaan niiden päällä. Kaksi vuotta myöhemmin talvella sama lehti uutisoi Sähköttäjänsillan sisältävän suunnitelluvirheen, jonka vuoksi sillan vedenpoistoon käytettäviin tippuputkiin muodostuu suuria jääpuikkoja suoraan kävelytien ylle. Helsingin kaupunkiympäristön toimiala kävi talven ajan tiputtamassa jääpuikot manuaalisesti, ja sanoi täyttävänsä putket massalla seuraavana keväänä.

## Lähteet

## Aiheesta muualla
Juhani Grönhagen

**Heikki Juhani von Grönhagen** (s. 7. heinäkuuta 1949 Helsinki) on suomalainen meriarkeologi ja tietokirjailija.

Juhani Grönhagenin vanhemmat olivat antropologi ja kirjailija Yrjö von Grönhagen ja Helka Maria Virolainen.

Grönhagen oli Suomen merimuseossa tutkivana ja sukeltavana arkeologina ja meriarkeologina 1980–1987 sekä merimuseon väliaikaisena johtajana 1985–1987. Hän siirtyi sitten 1987 Savonlinnaan Saimaan museoon toimien siellä tutkijana ja meri- sekä järviarkeologina. 1990-luvun alkupuolella Grönhagen oli mukana tervahöyry S/S Mikon ja S/S Savonlinnan kunnostuksessa museolaivoiksi. 1980-luvulla hän osallistui myös majakkalaiva Kemin kunnostukseen.

## Julkaisuja
* *Tietoa syvyyksistä: hylkytutkimuksen opas*; kirj. Juhani Grönhagen, Hannu Konttinen. Teredo navalis, Helsinki 1988
* *S/S Savonlinna Saimaa-Express*; teksti Juhani Grönhagen, toimittaneet Juhani Grönhagen, Toimi Jaatinen, Erkki Riimala.  Savonlinnan maakuntamuseo, Savonlinna 1990
* *Tuntematon vedenalainen maailma* kasettiäänikirjassa *Odysseuksen matkassa*; tekijä Ulla Arkoma, toimittaja Merja Ukkola, tunnusmusiikki Tuomas Kesälä. Helsingin yliopiston Lahden tutkimus- ja koulutuskeskus, Helsinki 1995
* *Aurinkopeura*; kirj. Juhani Grönhagen ym. Suomen muinaistaideseura, Hämeenlinna 2003

## Lähteet

## Aiheesta muualla
* Juhani Grönhagen : Kaivauskertomus. Savonlinnan maakunta-/ Saimaan museo tutkimusleiri Ristiinan Astuvansalmessa 28.7. - 2.8.1990
* Juhani Grönhagen : Kalliokuvia ja meripihkaa (2004), Web Archive
Kyproksen ralli 2000

**Kyproksen ralli 2000** (viralliselta nimeltään *28. Cyprus Rally*) oli rallin maailmanmestaruussarjan kilpailu kaudella 2000. Kilpailu ajettiin 8. &ndash; 10. syyskuuta 2000. Kilpailu oli kauden kymmenes ja kilpailussa oli 23 erikoiskoetta. Kilpailun keskuspaikka oli Limassolissa.

Kyproksen ralli tuotiin MM-sarjaan viime hetkellä Kiinan rallin tilalle ja vuonna 2000 kilpailu oli heikosti tunnettu kärkitalleille vaikka se on ollut mukana rallin EM-sarjassa aiemmin. Kilpailu oli EM-sarjan hitaimpia kilpailuja ja se muistutti eniten Akropolis-rallia.

## Erikoiskokeet
Erikoiskokeiden yhteispituus oli 348,41	kilometriä.
Kilpailun kokonaispituus oli 1227,82 kilometriä.

## Tulokset

## Lähteet

## Aiheesta muualla
* Rally-Maps.com, erikoiskokeet kartalla
Nord-yliopisto

**Nord-yliopisto** () on Norjan Nordlandin läänissä useilla paikkakunnilla toimiva yliopisto. Se perustettiin vuonna 2016 yhdistämällä Nordlandin yliopisto, Nesnan korkeakoulu ja Pohjois-Trøndelagin korkeakoulu. Pääkampus on Bodøssä. Yliopistossa on noin 12&nbsp;000 opiskelijaa ja 1&nbsp;200 työntekijää. Nord-yliopisto tarjoaa erityisesti terveydenhoito- ja opetusalojen koulutusta, mutta siellä voi opiskella myös muun muassa meriekologiaa. Lisäksi sillä on kansallinen erityisvastuu etelä- ja luulajansaamen kielten tutkimuksesta.

## Tiedekunnat
Yliopistossa on viisi tiedekuntaa: opettajakoulutuksen sekä taide- ja kulttuurialan tiedekunta, kauppakorkeakoulu, yhteiskuntatieteellinen tiedekunta, terveydenhoitoalan tiedekunta ja meribiotieteellinen tiedekunta.


NesnaUniversityCollege.JPG|Kampus Nesnassa.


## Rehtorit
* 2016–2018: Bjørn Olsen 
* 2019–: Hanne Solheim Hansen 

## Lähteet

## Aiheesta muualla

* Yliopiston verkkosivut
Kolmosen kausi 2023

**Kolmosen kausi 2023** on Suomen jalkapallon neljänneksi korkein sarjataso, Lohkovoittajat nousevat  Kakkoseen kaudeksi 2024.

## Lohkojen sarjataulukot
### Etelä-Suomi
#### Lohko 1

#### Lohko 2

#### Lohko 3

### Itä-Suomi
#### Lohko AC

#### Lohko B

#### Noususarja AC

### Länsi-Suomi
#### Lohko A

#### Lohko B

#### Lohko C

### Pohjois-Suomi
#### Lohko 1